CELEX: 32010L0004
Language: lt
Date: 1265587200000
Title: 2010 m. vasario 8 d. Komisijos direktyva 2010/4/ES, kuria iš dalies keičiamas Tarybos direktyvos 76/768/EEB dėl kosmetikos gaminių III priedas, siekiant suderinti jį su technikos pažanga (Tekstas svarbus EEE)

9.2.2010   
            
            
               LT
            
            
               Europos Sąjungos oficialusis leidinys
            
            
               L 36/21
            
         KOMISIJOS DIREKTYVA 2010/4/ES
   2010 m. vasario 8 d.
   kuria iš dalies keičiamas Tarybos direktyvos 76/768/EEB dėl kosmetikos gaminių III priedas, siekiant suderinti jį su technikos pažanga
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Vartotojų saugos moksliniu komitetu,
   kadangi:
   
               (1)
            
            
               Šiuo metu yra dvi neoksidacinių plaukų dažų medžiagos, kurias laikinai leidžiama naudoti kosmetikos gaminiuose iki 2010 m. gruodžio 31 d. taikant Direktyvos 76/768/EEB III priedo 2 dalyje išdėstytus apribojimus ir sąlygas.
            
         
               (2)
            
            
               Vartotojų saugos mokslinis komitetas (toliau – VSMK) pateikė galutinę nuomonę apie šių dviejų neoksidacinių plaukų dažų medžiagų – HC Orange No. 2 ir 2-hydroxyethylamino-5-nitroanisole, kurių nuorodos numeriai III priedo 2 dalyje yra 26 ir 29 – saugą. VSMK rekomenduojama didžiausia leistoji koncentracija gatavame kosmetikos gaminyje yra 1,0 % HC Orange No. 2 ir 0,2 % 2-hydroxyethylamino-5-nitroanisole. Todėl HC Orange No. 2 ir 2-hydroxyethylamino-5-nitroanisole galima galutinai reglamentuoti III priedo 1 dalyje.
            
         
               (3)
            
            
               Todėl Direktyvą 76/768/EEB reikėtų atitinkamai iš dalies pakeisti.
            
         
               (4)
            
            
               Siekiant sklandžiai pereiti prie produktų, kurių sudėtyje yra HC Orange No. 2, neatitinkančio šioje direktyvoje nustatytų ženklinimo reikalavimų, prekybos, būtina numatyti tinkamus pereinamuosius laikotarpius.
            
         
               (5)
            
            
               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB dalinis pakeitimas
   Direktyvos 76/768/EEB III priedas iš dalies keičiamas pagal šios direktyvos priedą.
   2 straipsnis
   Perkėlimas į nacionalinę teisę
   1.   Valstybės narės ne vėliau kaip iki 2010 m. rugsėjo 1 d. priima ir paskelbia įstatymus ir kitus teisės aktus, reikalingus šiai direktyvai įgyvendinti. Jos nedelsdamos pateikia Komisijai tų nuostatų tekstus.
   Valstybės narės taiko šios direktyvos priede nustatytas nuostatas, išskyrus 208 įrašo f skiltyje nustatytus ženklinimo įsipareigojimus, nuo 2010 m. gruodžio 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Pereinamojo laikotarpio nuostatos
   Valstybės narės imasi visų būtinų priemonių užtikrinti, kad nuo 2011 m. lapkričio 1 d. Sąjungos gamintojai arba Sąjungoje įsisteigę importuotojai nepateiktų rinkai kosmetikos gaminių, neatitinkančių šia direktyva iš dalies pakeistos Direktyvos 76/768/EEB III priedo I dalies 208 įrašo f skiltyje nustatytų ženklinimo įsipareigojimų.
   Valstybės narės imasi visų būtinų priemonių užtikrinti, kad nuo 2012 m. lapkričio 1 d. kosmetikos gaminiai, neatitinkantys šia direktyva iš dalies pakeistos Direktyvos 76/768/EEB III priedo I dalies 208 įrašo f skiltyje nustatytų ženklinimo įsipareigojimų, nebūtų parduodami ar perduodami galutiniam vartotojui Sąjungoje.
   4 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Adresatai
   Ši direktyva skirta valstybėms narėms.
   
      Priimta Briuselyje 2010 m. vasario 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 262, 1976 9 27, p. 169.
   
      PRIEDAS
      Direktyvos 76/768/EEB III priedas iš dalies keičiamas taip:
      
                  1)
               
               
                  Į 1 dalį įterpiami šie įrašai:
                  
                              Nuorodos numeris
                           
                           
                              Medžiaga
                           
                           
                              Apribojimai
                           
                           
                              Naudojimo sąlygos bei įspėjimai, kurie turi būti išspausdinti etiketėje
                           
                        
                              Vartojimo ir (arba) naudojimo sritis
                           
                           
                              Didžiausia leidžiama koncentracija gatavame kosmetikos gaminyje
                           
                           
                              Kiti apribojimai ir reikalavimai
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „208
                           
                           
                              1-(beta-aminoetil)amino-4-(beta-hidroksietil)oksi-2-nitrobenzenas ir jo druskos
                              HC Orange No. 2
                              CAS Nr. 85765-48-6
                              EINECS 416-410-1
                           
                           
                              Neoksidinių plaukų dažų medžiaga
                           
                           
                              1,0 %
                           
                           
                              
                                          —
                                       
                                       
                                          Nenaudoti su nitrozinimo sistemomis
                                       
                                    
                                          —
                                       
                                       
                                          Didžiausias nitrozamino kiekis: 50 μg/kg
                                       
                                    
                                          —
                                       
                                       
                                          Laikyti nitritų neturinčiose talpyklose
                                       
                                    
                           
                              
                                 
                              Plaukų dažikliai gali sukelti stiprią alerginę reakciją.
                              Prašome perskaityti ir laikytis instrukcijų.
                              Šis gaminys nėra skirtas asmenims iki 16 metų.
                              Dėl laikinųjų „juodosios chna“ tatuiruočių gali padidėti alergijos rizika.
                              Nedažykite plaukų, jei:
                              
                                          —
                                       
                                       
                                          veidas išbertas, arba galvos oda jautri, sudirginta ar pažeista,
                                       
                                    
                                          —
                                       
                                       
                                          nudažę plaukus patyrėte kokią nors reakciją,
                                       
                                    
                                          —
                                       
                                       
                                          anksčiau esate patyrę reakciją dėl laikinosios „juodosios chna“ tatuiruotės“
                                       
                                    
                        
                              209
                           
                           
                              2-[(2-metoksi-4-nitrofenil) amino]etanolis ir jo druskos
                              2-Hydroxyethylamino-5-nitroanisole
                              CAS Nr. 66095-81-6
                              EINECS 266-138-0
                           
                           
                              Neoksidinių plaukų dažų medžiaga
                           
                           
                              0,2 %
                           
                           
                              
                                          —
                                       
                                       
                                          Nenaudoti su nitrozinimo sistemomis
                                       
                                    
                                          —
                                       
                                       
                                          Didžiausias nitrozamino kiekis: 50 μg/kg
                                       
                                    
                                          —
                                       
                                       
                                          Laikyti nitritų neturinčiose talpyklose
                                       
                                    
                           
                               
                           
                        
            
                  2)
               
               
                  2 dalyje išbraukiami įrašai, kurių nuorodos numeriai yra 26 ir 29.